CELEX: 32021D0609(01)
Language: bg
Date: 2021-06-07 00:00:00
Title: Решение на Комисията от 7 юни 2021 година за отмяна на Решение 2009/17/ЕО 2021/C 219 I/01

9.6.2021   
               
               
                  BG
               
               
                  Официален вестник на Европейския съюз
               
               
                  CI 219/1
               
            
         РЕШЕНИЕ НА КОМИСИЯТА
         от 7 юни 2021 година
         за отмяна на Решение 2009/17/ЕО
         (2021/C 219 I/01)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като има предвид, че:
         
                     (1)
                  
                  
                     С Решение 2009/17/ЕО на Комисията (1) беше създаден Комитет от експерти по въпросите на командироването на работници („Комитетът“), за да подкрепя и подпомага държавите членки при изпълнението на техните задължения съгласно Директива 96/71/ЕО на Европейския парламент и на Съвета (2).
                  
               
                     (2)
                  
                  
                     През 2019 г. с Регламент (ЕС) 2019/1149 на Европейския парламент и на Съвета (3) беше създаден Европейският орган по труда („Органът“), за да подпомага държавите членки и Комисията при ефективното прилагане и изпълнение от тяхна страна на правото на Съюза, свързано с трудовата мобилност на цялата територия на Съюза и със системите за социална сигурност в рамките на Съюза, включително командироването на работници.
                  
               
                     (3)
                  
                  
                     Съгласно член 4 от Регламент (ЕС) 2019/1149 Органът следва да подпомага държавите членки и Комисията във връзка с подобряването на достъпа до информация, да подкрепя изпълнението на задълженията на държавите членки и сътрудничеството между тях при последователното, ефикасното и ефективното прилагане и изпълнение на правото на Съюза, свързано с трудовата мобилност на цялата територия на Съюза, да координира системите за социална сигурност в рамките на Съюза и да изпълнява функциите на медиатор и да улеснява намирането на решения при спорове.
                  
               
                     (4)
                  
                  
                     Задачите на Органа съгласно член 4 от Регламент (ЕС) 2019/1149 обхващат част от задачите,изпълнявани преди това от Комитета, включително обмена на информация относно административното сътрудничество и помощта по въпроси относно изпълнението съгласно член 2 от Решение 2009/17/ЕО на Комисията.
                  
               
                     (5)
                  
                  
                     Следователно Решение 2009/17/ЕО следва да бъда отменено,
                  
               РЕШИ:
         
            Член 1
            Решение 2009/17/ЕО се отменя.
         
         
            Член 2
            Настоящото решение се прилага от 26 май 2021 година.
         
         
            Съставено в Брюксел на 7 юни 2021 година.
            
               
                  За Комисията
               
               Nicolas SCHMIT
               
                  Член на Комисията
               
            
         
         
            (1)  Решение 2009/17/ЕО на Комисията от 19 декември 2008 г. за създаване на Комитет от експерти по въпросите на командироването на работници (OВ L 8, 13.1.2009 г., стp. 26).
         
            (2)  Директива 96/71/ЕО на Европейския парламент и на Съвета от 16 декември 1996 г. относно командироването на работници в рамките на предоставянето на услуги (ОВ L 18, 21.1.1997 г., стр. 1).
         
            (3)  Регламент (ЕС) 2019/1149 на Европейския парламент и на Съвета от 20 юни 2019 г. за създаване на Европейски орган по труда, за изменение на регламенти (ЕО) № 883/2004, (ЕС) № 492/2011 и (ЕС) 2016/589 и за отмяна на Решение (ЕС) 2016/344 (ОВ L 186, 11.7.2019 г., стр. 21).